钦定古今图书集成/历象汇编/历法典/第125卷 > 《算法统宗十三》 > 定位掌图
## 钦定古今图书集成/历象汇编/历法典/第125卷 > 《算法统宗十三》 > 定位掌图

因乘定位法

假如有田三百一十二亩，每亩科粮四升，问共该米
若干？

答曰：“一十二石四斗八升。”

法曰：置田亩为实，以每亩粮四升为法，因毕，得数。莫
动。先从寅上定百亩，以卯上得十亩，以辰上得一亩。
就以亩下巳位上得术，变升逆回辰上得斗，卯上得
石，寅上即十合问。

归除定位法

《用归法》有逢进，故陞前一位而“得令。”

假如有米四百石，每银一两、粜米二石五斗，问共该
价银若干？

答曰：“一百六十两。”

《法》曰：置总米为实，以每银粜米二石五斗为法，除之，
得数莫动，却从寅上起百石，卯上得十石，辰上得石。
就以石前卯上定两逆陞前寅上得十两，过前一位
丑上，即百两也。

假如有米四百石，用船脚银三十两问。每石该银若
干？

答曰：“七分五釐。”

《法》曰：置银三十两为实，以米四百石为法除之，得数
莫动，此乃法多实少，却从寅上起，原实十逆陞上丑
位，遇法是百，止逆前一位，子上得令，是两复转顺下
降丑为钱，降寅位即得七分，卯位是五釐也。

孕推男女法

歌

四十九数加孕月，减行年岁定无疑，一除至九多馀
数，逢双是女只生儿。

今有孕妇，行年二十八岁，八月有孕，问所生男女？
答曰：“生男。”

法曰：置四十九，加孕月八，共五十七，减年二十八，馀
二十九减。天除一，地除二，人除三，四时除四，五行除
五，六律除六，七星除七，不尽。奇为男，偶为女也。〈一三五七
九皆奇二四六八十皆偶〉如数多，再以八风除“八。”

算经源流

宋元丰七年，刊《十书》入秘书省，又刻于汀州学校：
“《黄帝九章》　《周髀算经》　《五经算法》　《海岛算经》
《孙子算法》　《张丘建算法》　《五曹算法》　《缉古算法》
《夏侯阳算法》　《算术拾遗》。”

元丰、绍兴、淳熙以来，刊刻者多，且以见闻者著之，
“《议古根源》，　《益古算法》，　《证古算法》，　《明古算法》，
《辨古算法》，　《明源算法》，　《金科算法》，　《指南算法》，
《应用算法》，　《曹唐算法》，　《贾宪九章　通微集》，
《通机集》，　　《盘珠算》，　　《走盘集》，　　《三元化零歌》，
《钤经》　　　《钤释》。”

嘉定、咸淳、德祐等年又刊各书。

详解《黄帝九章》。

详解《日用算法》。

乘除通变本末。

《续古摘奇》算法：

以上俱出杨辉《摘奇》内。

详《明算法》。

元儒安止斋何平子作。有乘除而无《九章》，不备。

《九章》：通明算法

明永乐二十二年，临江刘仕隆作《九章》，而无乘除等法，后作难题三十三款。

指明算法。

正统己未，江宁夏源泽作，而九章不全。

《九章》·比类算法

景泰庚午钱唐吴氏作。共八本。有乘除，分九章，每章后有难题。其书章类繁乱，差讹者亦多。

《算学通衍》：

成化壬辰京兆刘洪作

《九章》，详注算法。

成化戊戌，金陵许荣作。采取吴氏之法。

《九章》详《通算法》。

成化癸卯，鄱阳余进作《采取详明通明法》。

《启蒙》《发明》算法

嘉靖丙戌福山郑高升作。

马杰《改正算法》。

河间吴桥人。嘉靖丙戌作。而无乘除，只改“钱唐吴信民法反正为邪” 数款。今予辨明，图释参校，免误后学。

句股算术：

嘉靖癸巳吴兴尚书箬溪顾应祥作《无乘除》。

《正明》算法。

嘉靖己亥金台张爵作

《算理明解》。

嘉靖庚子，江西宁都陈必智作。

《重明算法》。

《订正算法》。

嘉靖庚子浙东会稽林高作“《详解》定位。”

《测圆海镜》：

嘉靖庚戌学士栾城李冶作。《无乘除》。

弧矢弦术：

嘉靖壬子顾箬溪作。《无乘除》。

《算林拔萃》。

隆庆壬申，“《宛陵太邑》杨溥作。”

一、鸿算法

万历甲申，银邑余楷作。

《庸章》：算法

万历戊子新安朱元濬刊。。